4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem Ministru kabineta instrukcijas

|  |
| --- |
| **projektā “Pieprasījuma atbalsta saņemšanai reģistrēšanas, pieteikšanas un iesniegšanas kārtība Eiropas Savienības Strukturālo reformu atbalsta programmā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 22.augusts; 2019.gada 30.augusts |
|  |  |
| Saskaņošanas dalībnieki | Aizsardzības ministrija, Ārlietu ministrija, Tieslietu ministrija, Ekonomikas ministrija, Zemkopības ministrija, Iekšlietu ministrija, Izglītības un zinātnes ministrijai, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas un Labklājības ministrijas |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Zemkopības ministrija un Latvijas Tirdzniecības un rūpniecības kamera | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | Vispārīgs iebildums | | **Tieslietu ministrija**  Lūdzam ievērot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 90. un 188. punkta, kā arī juridiskās tehnikas prasības, no kurām izriet pienākums iekšējā normatīvā akta projekta nosaukumu veidot iespējami īsu un atbilstošu attiecīgajam pilnvarojumam Ministru kabinetam un iekšējā normatīvā akta saturam, kā arī projekta nosaukumā vārdu "kārtība" lietot nosaukuma beigās, nevis sākumā. Attiecīgi instrukcijas projekta nosaukumu iesakām izteikt, piemēram, šādā redakcijā: "Pieteikuma atbalsta saņemšanai pieteikšanas un iesniegšanas kārtība Eiropas Savienības Strukturālo reformu atbalsta programmā". Norādām, ka lakonisks instrukcijas projekta nosaukums būs viegli iegaumējams, uz instrukcijas projektu būs ērti atsaukties un instrukcijas projekta būtība būs viegli uztverama jau pēc tā nosaukuma. | **Ņemts vērā**  Lūdzu skatīt Ministru kabineta instrukcijas projekta precizēto redakciju. | | Ministru kabineta instrukcijas projekts "Pieteikuma atbalsta saņemšanai pieteikšanas un iesniegšanas kārtība Eiropas Savienības Strukturālo reformu atbalsta programmā" |
| 2. | 1.1. valsts institūcija piesaka pieteikumu dalībai Eiropas Savienības Strukturālo reformu atbalsta programmā (turpmāk – SRAP programma) Finanšu ministrijai kā SRAP programmas koordinējošajai iestādei Latvijā (turpmāk – koordinējošā iestāde), kas izveidota atbilstoši Ministru kabineta 2017.gada 9.augusta rīkojumam Nr.401 “Par Strukturālo reformu atbalsta programmas koordinējošās iestādes noteikšanu” un Eiropas Parlamenta un Padomes Regulai (ES) 2017/825 (2017.gada 17.maijs), ar ko laikposmam no 2017.gada līdz 2020.gadam izveido Strukturālo reformu atbalsta programmu un groza Regulas (ES) Nr.1303/2013 un (ES) Nr.1305/2013, kas grozīta Eiropas Parlamenta un Padomes Regulu (ES) 2018/1671 (2018. gada 23. oktobris), ar ko groza Regulu (ES) 2017/825, lai palielinātu Strukturālo reformu atbalsta programmas finansējumu un pielāgotu tās vispārīgo mērķi (turpmāk - SRSP regula); | | **Tieslietu ministrija**  Atbilstoši noteikumu Nr. 108 194.3. apakšpunktam iekšējā normatīvā akta projekta pirmajā punktā raksta iekšējā normatīvā akta regulējamo jautājumu īsu izklāstu. Attiecīgi lūdzam izvērtēt un precizēt instrukcijas projekta 1.1. apakšpunktu. Proti, uzsveram, ka instrukcijas projekta 1.1. apakšpunktā ietvertā informācija par koordinējošās iestādes izveidi, atsaucoties uz Ministru kabineta 2017. gada 9. augusta rīkojumu Nr. 401 "Par Strukturālo reformu atbalsta programmas koordinējošās iestādes noteikšanu" un Eiropas Parlamenta un Padomes 2017. gada 17. maija Regulu (ES) Nr. 2017/825, ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013 (turpmāk – regula Nr. 2017/825), ir lieka, jo konkrētā informācija izvērsti atspoguļota jau anotācijā. | **Ņemts vērā**  Lūdzu skatīt Ministru kabineta instrukcijas projekta precizēto redakciju. | | 1. Instrukcija nosaka kārtību pieprasījuma iesniegšanai atbalsta saņemšanai Eiropas Savienības Strukturālo reformu atbalsta programmā (turpmāk - Programma). |
| 3. |  | | **Tieslietu ministrija**  Lūdzam precizēt instrukcijas projektā ietverto atsauci uz regulu Nr. 2017/825, noformējot to atbilstoši prasībām, kuras izriet no Valsts iestāžu Juridisko dienestu sanāksmes 2004. gada 2. aprīļa protokola Nr. 5 1. § – atsaucē uz Eiropas Savienības tiesību aktu norādot šādu informāciju attiecīgā secībā: institūcija (Komisija, Padome, Eiropas Parlaments), kas izdevusi attiecīgo tiesību aktu, tiesību akta pieņemšanas datums, veids (regula, direktīva, lēmums) un numurs (regulai numurs/gads, direktīvai un lēmumam – gads/numurs), kā arī Eiropas Savienības saīsinājums un nosaukums atbilstoši tiesību akta nosaukumam latviešu valodā *EUR-Lex* datu bāzē. Vienlaikus lūdzam ņemt vērā, ka nacionālajā normatīvajā aktā ar atsaukšanos uz Eiropas Savienības "pamatregulu" saprot arī atsaukšanos uz "grozošajām" Eiropas Savienības regulām, tas ir, papildus netiek nosauktas arī visas tās Eiropas Savienības regulas, kas groza konkrēto "pamatregulu". Vienīgi izņēmuma gadījumā, ja nacionālajā normatīvajā aktā nepieciešams atsaukties uz konkrētu "grozošās" regulas normu, pieļaujamas atsauces uz regulu normām, atsaucoties uz Eiropas Savienības "pamatregulu", minot arī "grozošās" regulas[[1]](#footnote-1). | **Ņemts vērā**  Lūdzu skatīt Ministru kabineta instrukcijas projekta precizēto redakciju. | | Eiropas Parlamenta un Padomes Regula 2017. gada 17. maija Regula (ES) 2017/825 ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013 |
| 4. |  | | **Tieslietu ministrija**  Ievērojot noteikumu Nr. 108 44., 124. un 188. punkta prasības, lūdzam instrukcijas projektā saīsinājumos neizmantot abreviatūras. Proti, uzsveram, ka saīsinājumā pieļaujams izmantot vienīgi vispārzināmas abreviatūras, par kādām nav uzskatāmas instrukcijas projektā Eiropas Savienības Strukturālo reformu atbalsta programmas apzīmēšanai lietotais saīsinājums – "SRAP programma" (instrukcijas projekta 1.1. apakšpunkts) – un Eiropas Komisijas Strukturālo Reformu atbalsta dienesta apzīmēšanai lietotais saīsinājums – "Eiropas Komisijas SRAD" (instrukcijas projekta 1.2. apakšpunkts). Turklāt saīsinājums "SRAP programma" ir neloģisks (Eiropas Savienības Strukturālo reformu atbalsta programmas programma). Attiecīgi lūdzam precizēt instrukcijas projektu.  Tāpat vēršam uzmanību, ka saskaņā ar juridiskās tehnikas prasībām visus lietotos saīsinājumus, rakstot pirmo reizi, atšifrē, iekavās norādot to turpmāko lietojumu. Tādēļ lūdzam precizēt instrukcijas projekta 2., 3., 4. un 5. punktu, kā arī 6.2. apakšpunktu, piemēram, veidojot saīsinājumus jēdzieniem – Eiropas Komisijas tiešsaistes platformas vietne *https://webgate.ec.europa.eu/srss-portal/* (turpmāk – tiešsaistes platformas vietne) un Eiropas Savienība – atbilstoši noteikumu Nr. 108 124. un 188. punkta prasībām. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 5. |  | | **Tieslietu ministrija**  Lūdzam izvērtēt un nepieciešamības gadījumā precizēt instrukcijas projektu attiecībā uz tajā lietoto jēdzienu – "pieteikums". Vēršam uzmanību, ka regulā Nr. 2017/825 tiek lietots jēdziens "pieprasījums", anotācijā norādīts uz "projekta pieteikumu", kā arī uz "projektu iesniegšanu", bet instrukcijas projekta 7. punktā savukārt lietots apzīmējums "projektu pieteikums". Attiecīgi pašreizējā instrukcijas projekta redakcijā, piemēram, nav nepārprotami skaidrs, vai instrukcijas projekta 2. punktā ar projekta sagatavošanu ir saprotama pieteikuma sagatavošana. Tāpat līdzīgi lūdzam apsvērt, vai instrukcijas projektā ir korekti lietot jēdzienu "valsts institūcija", jo termins "institūcija" ir plašāks un aptver vairāk institucionālu vienību, nekā "visas ministrijas un iestādes", uz ko norādīts anotācijā. Uzsveram, ka viena jēdziena izteikšanai jāizmanto vieni un tie paši termini. Iekšējā terminoloģiskā konsekvence nodrošina iekšējā normatīvā akta skaidrību, novēršot pretrunīgus viedokļus vai šaubas par dažādu terminu saturu. Papildus norādām, ka atbilstoši juridiskās tehnikas prasībām instrukcijas projektā lietotie jēdzieni un to skaidrojumi nedrīkst būt pretrunā augstāka juridiskā spēka normatīvajā aktā lietotajiem jēdzieniem. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 6. |  | | **Tieslietu ministrija**  Instrukcijas projekta 2. punkts paredz, ka "valsts institūcija (..) sagatavo projektu Eiropas Komisijas SRAD reformu īstenošanai ekonomikas pārvaldības procesu kontekstā, jo īpaši, lai īstenotu Eiropas semestra ietvaros sniegtās rekomendācijas, kā arī saistībā ar ES tiesību aktu ieviešanu un ekonomikas korekciju programmu īstenošanu, un nacionālo iniciatīvu īstenošanai". Savukārt instrukcijas projekta 6. punkts cita starpā noteic, ka "valsts institūcija pirms pieteikuma reģistrācijas Eiropas Komisijas SRAD tiešsaistes platformā izvērtē savas jomas reformu prioritātes, konsultējas ar Eiropas Komisijas SRAD ekspertiem par pieteikuma izstrādi un pārliecinās, ka projekts neradīs dubultās finansēšanas risku".  Vēršam uzmanību, ka instrukcijas projekta 2. punktā norādītie mērķi projekta sagatavošanai faktiski ir pārrakstīti no regulas Nr. 2017/825 7. panta 3. punkta. Arī instrukcijas projekta 6. punktā paredzētās prasības pirmšķietami pēc būtības izriet no šīs regulas. Saistībā ar minēto uzsveram, ka saskaņā ar Līguma par Eiropas Savienības darbību 288. panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs". Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam izvērtēt, precizēt instrukcijas projektu un papildināt to ar atsauci uz attiecīgajām Eiropas Savienības regulas normām.  Papildus norādām, ka instrukcijas projekta 2. punktā ietvertā norāde uz projekta sagatavošanu Eiropas Komisijas SRAD reformu īstenošanai ekonomikas pārvaldības procesu kontekstā ir neskaidra un abstrakta, jo cita starpā nav saprotams, par kādām konkrēti šīs Eiropas Komisijas struktūrvienības reformām tajā ir runa. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 7. |  | | **Tieslietu ministrija**  Vēršam uzmanību, ka no instrukcijas projekta 3. punkta nav saprotams, kādā termiņā valsts institūcijai tiek paziņots par termiņu, kādā tā var reģistrēt pieteikumu dalībai Eiropas Savienības Strukturālo reformu atbalsta programmā tiešsaistes platformas vietnē, un kā koordinējošā iestāde tiek informēta par attiecīgu valsts institūcijas nolūku. Ievērojot minēto, lūdzam anotāciju papildināt ar atbilstošu skaidrojumu vai precizēt instrukcijas projektu. Tāpat līdzīgi lūdzam anotācijā skaidrot, kas saprotams ar informāciju par konta lietotāju (arī lietotāja konta informāciju) un kā valsts institūcijai tiek darīts zināms par lietotāja tiesību piešķiršanu atbilstoši instrukcijas projekta 5. punktam. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 8. |  | | **Tieslietu ministrija**  Lūdzam instrukcijas projekta 6.2. apakšpunktā simbolu "/" aizstāt ar saikli "un" vai saikli "vai", jo no instrukcijas projekta nav nepārprotami skaidrs, vai ar simbolu "/" tiek saprasts saiklis "un" vai saiklis "vai". Pamatojoties uz juridiskās tehnikas prasībām, tiesību normai jābūt skaidrai, lai tās lietotājs vai piemērotājs gūtu nepārprotamu priekštatu par saviem pienākumiem un tiesībām. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 9. |  | | **Tieslietu ministrija**  Vēršam uzmanību, ka anotācijas V sadaļas 1. punktu un 1. tabulu nepieciešams aizpildīt atbilstoši Ministru kabineta 2009. gada 15. decembra instrukcijas Nr. 19 ''Tiesību akta projekta sākotnējās ietekmes izvērtēšanas kārtība'' (turpmāk – instrukcija Nr. 19) 55. un 56. punktam, jo ar instrukcijas projektu tiek ieviests Eiropas Savienības tiesību akts. Norādām, ka Tieslietu ministrijai nav iespējams precīzi izvērtēt, vai instrukcijas projektā korekti ieviesta regula Nr. 2017/825, uz kuru anotācijas I sadaļas 2. punktā ietverta atsauce. Attiecīgi lūdzam precizēt anotāciju. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 10. |  | | **Tieslietu ministrija (29.08.2019)**  Lūdzam precizēt projekta 9. punktu, ietverot tajā atsauci uz to projekta vienību, kurā norādītas attiecīgās projekta prioritātes, respektīvi, atsauci uz projekta 8. nevis 6. punktu. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 11. | **priekšlikums** | | **Tieslietu ministrija (22.08.2019)**  Vienlaikus izsakām priekšlikumu aizpildīt anotācijas kopsavilkumu atbilstoši instrukcijas Nr. 19 5.1 punkta prasībām, norādot instrukcijas projekta risinājumu un tā spēkā stāšanās laiku. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 12. |  | | **Tieslietu ministrija (02.09.2019)**  Aicinām precizēt projekta 1. punktu, lietojot tajā Valsts pārvaldes iekārtas likumā izmantoto terminoloģiju – tiešās pārvaldes iestāde un pastarpinātā pārvaldes iestāde. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 13. |  | | **Tieslietu ministrija (02.09.2019)**  Saskaņā ar Valsts pārvaldes iekārtas likuma 4. pantu Latvijas Republika kā sākotnējā publiskā persona valsts pārvaldes jomā darbojas ar tiešās un pastarpinātās pārvaldes iestāžu starpniecību (pirmā daļa). Atvasināta publiska persona valsts pārvaldes jomā darbojas ar pastarpinātās pārvaldes iestāžu starpniecību (otrā daļa). Ievērojot minēto un to, ka instrukcija kā iekšējais normatīvais akts ir saistošs tikai tām personām, kuras ir institucionāli padotas iekšējā normatīvā akta izdevējam, labākai projekta uztveramībai izsakām priekšlikumu papildināt anotāciju ar skaidrojumu par instrukcijas saistošo spēku attiecībā uz projekta 1. punktā minētajām pastarpinātās pārvaldes iestādēm, ņemot vērā, ka ne visas atvasinātas publiskās personas ir institucionāli padotas Ministru kabinetam un attiecīgi - ne visām pastarpinātās pārvaldes iestādēm projekts būs saistošs. Papildus aicinām izvērtēt, vai projekta noteikumi nebūtu nosakāmi arī attiecībā uz atvasinātām publiskām personām, sniedzot anotācijā atbilstošu skaidrojumu par projekta kā iekšējā normatīvā akta saistošo spēku. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 14. | **Iebildumi** | | **Labklājības ministrija**  Atbilstoši Ministru kabineta 2017. gada 9. augusta rīkojumam Nr. 401 “Par Strukturālo reformu atbalsta programmas koordinējošās iestādes noteikšanu” aizstāt nosaukumā un visā instrukcijā vārdu “pieteikums” (attiecīgā locījumā) ar vārdu “pieprasījums” (attiecīgā locījumā) vai pamatot anotācijā terminoloģijas maiņu, kā arī precizēt instrukcijas 2., 6. un 7. punktu, skaidrojot, kas domāts ar vārdiem “projekts” un “projekta iesniegums” (pieprasījuma sastāvdaļa, atsevišķi iesniedzams dokuments); | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 15. |  | | **Labklājības ministrija**  Lūdzam anotācijā skaidrot, vai ir izstrādāta vienota instrukcijas 2. punktā minētā pieprasījuma veidlapa, kas valsts institūcijai jāreģistrē instrukcijas 3. punktā minētajā Eiropas Komisijas tiešsaistes platformas vietnē; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 16. |  | | **Labklājības ministrija**  Lūdzam precizēt instrukcijas 3. punktu, norādot, kā koordinējošā iestāde paziņos valsts institūcijai par pieprasījuma dalībai programmā reģistrēšanas termiņiem (t.i., oficiāla vēstulē, Eiropas Komisijas tiešsaistes platformas vietnē, e-pastā vai kādā citā formā); | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
|  |  | | **Labklājības ministrija**  Vēršam uzmanību, ka valsts institūcijas rīcībā var nebūt informācijas par līdzīga satura projektiem, kas īstenoti citās nozarēs, līdz ar to par dubultās finansēšanas risku būtu jāpārliecinās arī Finanšu ministrijai kā Eiropas Komisijas Strukturālo Reformu atbalsta programmu koordinējošajai iestādei. Lūdzam attiecīgi precizēt instrukcijas 6. punktu. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 17. |  | | **Labklājības ministrija (27.08.2019)**  Lai nepārprotami būtu skaidrs, uz kādiem subjektiem un kādos gadījumos ir piemērojama instrukcijā noteiktā kārtība, aicinām redakcionāli precizēt instrukcijas 1. punktu, apvienojot to ar instrukcijas 2. un 3. punktu. Vienlaikus aicinām instrukcijas 2. punkta normu ietvert anotācijā (papildinot ar detalizētāku skaidrojumu), jo šobrīd nav saprotams apzīmējuma “brīvprātības princips” lietojuma mērķis – vai ar to saprotams, ka Eiropas Komisija vai koordinējošā iestāde informē valsts iestādi par iespēju sagatavot pieprasījumu | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 18. |  | | **Labklājības ministrija (27.08.2019)**  ņemot vērā to, ka instrukcijas 4. punktā noteikts, ka valsts iestāde **reģistrē** pieprasījumu, lūdzam precizēt instrukcijas nosaukumu un 1. punktu, ietverot visus pieprasījuma virzības procesus (t.sk. reģistrāciju, pieteikšanu un iesniegšanu); | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
|  |  | | **Labklājības ministrija (27.08.2019)**  Lūdzam instrukcijas 5. punktā norādīt, kādu informāciju par konta lietotāju valsts iestādei jānosūta koordinējošai iestādei (piemēram, vārds, uzvārds, amats, e-pasts un kontakttālrunis) pēc instrukcijas 4. punktā minētā lietotāja konta izveidošanas. Tāpat lūdzam papildināt instrukciju ar informāciju par darbībām lietotāja konta maiņas gadījumā (piemēram, ja darbinieks pārtrauc darba tiesiskās attiecības) vai tehnisku problēmu gadījumā (informējam, ka 2019. gada septembrī-oktobrī Labklājības ministrijai konsultējās ar koordinējošo iestādi, jo tehnisku iemeslu dēļ nevarēja pieteikt pieprasījumu  "*Evaluation and further develpoment of the Latvian disability assessment system*", kā rezultātā informācijas ievadi nodrošināja koordinējošā iestāde); | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 19. |  | | **Labklājības ministrija (27.08.2019)**  Lūdzam instrukcijas 6. punktā vai anotācijā skaidrot, kā valsts iestāde tiks informēta par to, ar kuriem Eiropas Komisijas Strukturālo Reformu atbalsta dienesta ekspertiem tai jākonsultējas; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 20. |  | | **Labklājības ministrija (27.08.2019)**  Atkārtoti vēršam uzmanību, ka valsts iestādes rīcībā var nebūt informācija par līdzīga satura projektiem, kas īstenoti citās nozarēs, līdz ar to par dubultās finansēšanas risku būtu jāpārliecinās arī koordinējošajai iestādei (atbilstoši anotācijas I sadaļas 2. punkta noteiktajam priekšpēdējā rindkopā noteiktajam). Tāpat lūdzam skaidrot, kādā formā valsts iestādei jāsagatavo dubultās finansēšanas riska izvērtējums; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 21 |  | | **Labklājības ministrija (27.08.2019)**  Lūdzam papildināt anotācijas I sadaļas 2. punktu ar skaidrojumu par to, kā valsts iestāde tiek informēta par pieprasījuma apstiprināšanu/noraidīšanu, kā arī lūdzam skaidrot, vai Eiropas Komisija var lūgt precizēt pieprasījumu; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 22. |  | | **Labklājības ministrija (27.08.2019)**  Lūdzam papildināt anotācijas I sadaļas 2. punkta priekšpēdējo rindkopu ar skaidrojumu par to, kas ir Eiropas Komisijas Strukturālo Reformu atbalsta dienesta valde. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 23. | **Priekšlikumi** | | **Labklājības ministrija**  Aicinām izvērtēt iespēju apvienot instrukcijas 2., 3., 4. un 5. punktu vienā punktā, katru darbību rakstot atsevišķā apakšpunktā. Tāpat vēršam uzmanību, ka šobrīd instrukcijas 2., 3., 4. un 5. punktā noteiktās darbības nav izklāstītas loģiskā secībā (3. punktā noteiktais būtu jānosaka aiz 5. punkta); | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 24. |  | | **Labklājības ministrija**  Lūdzam instrukcijas 6.2. apakšpunktā saikļu “un/vai” vietā instrukcijā skaidri noteikt, kurš no minētajiem saikļiem “un” vai “vai” lietojams minētajā apakšpunktā. Vēršam uzmanību, ka atbilstoši juridiskās tehnikas prasībām tiesību normai jābūt skaidrai, lai tās lietotājs un piemērotājs gūtu nepārprotamu priekšstatu par normā ietvertajiem pienākumiem un tiesībām. Saikli “vai” lieto gan gadījumos, kad ir alternatīvi nosacījumi, gan arī gadījumos, ja ir iespēja iestāties vienam nosacījumam vai arī abiem nosacījumiem; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 25. |  | | **Labklājības ministrija**  Aicinām svītrot anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. punkta ceturto rindkopu, jo tā saturiski dublē trešo rindkopu; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 26. |  | | **Labklājības ministrija**  Aicinām precizēt anotācijas I sadaļas 2. punkta piektās rindkopas 2. punktu, lietojot pilnu minētā “Plāna” nosaukumu un saīsinot to, attiecīgi precizējot I sadaļas 2. punkta sesto rindkopu; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 27. |  | | **Labklājības ministrija**  Aicinām precizēt anotācijas I sadaļas 2. punkta septīto rindkopu, lietojot apzīmējumu “laika grafiks”, nevis “laika plāns”. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 28. | **Priekšlikumi** | | **Ārlietu ministrija**  Precizēt Instrukcijas projekta 3.punktu, norādot precīzu informāciju, kurā procesa stadijā tiek paziņots par SRAP programmas pieteikuma iesniegšana termiņu. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 29. |  | | **Ārlietu ministrija**  Svītrot Instrukcijas projekta 5.punkta pēdējo teikumu, jo tas būtībā dublē Instrukcijas projekta 3.punktā noteikto; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 30. |  | | **Ārlietu ministrija**  Kārtot Instrukcijas projektā ietvertos punktus (3. līdz 6.) atbilstoši darbību secībai, kas valsts institūcijai jāveic, piesakot pieteikumu dalībai SRAP programmā. Tas ir, 4.punkts, tad 5.punkts (jaunajā redakcijā), kam seko 6.punkta pirmais teikums un 3.punkts, kam pievienots 6.punkta otrais teikums ar visiem apakšpunktiem; | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| 31. |  | | **Ārlietu ministrija**  Papildināt Instrukcijas projekta anotācijas V sadaļu ar Eiropas Parlamenta un Padomes Regulu (ES) 2017/825 (2017.gada 17.maijs), ar ko laikposmam no 2017.gada līdz 2020.gadam izveido Strukturālo reformu atbalsta programmu un groza Regulas (ES) nr. 1303/2013 un (ES) nr. 1305/2013, kas grozīta Eiropas Parlamenta un Padomes Regulu (ES) 2018/1671 (2018.gada 23.oktobris), ar ko groza Regulu (ES) 2017/825, lai palielinātu Strukturālo reformu atbalsta programmas finansējumu un pielāgotu tās vispārīgo mērķi. | **Ņemts vērā** | | Lūdzu skatīt Ministru kabineta instrukcijas projekta precizēto redakciju. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Guntis Puķītis

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta  Starptautisko finanšu institūciju nodaļas finanšu analītiķis |
| (amats) |
| Tālrunis: 67095561 |
| (tālruņa un faksa numurs) |
| [guntis.pukitis@fm.gov.lv](mailto:guntis.pukitis@fm.gov.lv) |
| (e-pasta adrese) |

1. Sanāksmes Eiropas Savienības tiesību jautājumos 2007. gada 21. decembra protokola Nr. 18 1. §. [↑](#footnote-ref-1)